આલિયા ભટ્ટ યુવાનોમાં ખૂબ જ લોકપ્રિય છે. એવું લાગે છે કે જાણે તેણે દરેક ઉંમરના લોકોને પોતાના દીવાના બનાવી દીધા છે. સોશિયલ વેબસાઇટ ટ્વિટર પર તેના ફોલોઅર્સની સંખ્યા સતત વધતી જાય છે. તાજેતરમાં તેના ફોલોઅર્સની સંખ્યા વધીને એક કરોડની પાર પહોંચી ચૂકી છે. આલિયા આ ઉપલબ્ધિથી ફૂલી સમાતી નથી. તેણે ટ્વિટ કરીને પોતાના પ્રશંસકોને થેન્ક યુ પણ કહ્યું છે. તેણે લખ્યું છે કે ૧૦ મિલિયન લવ માટે થેન્ક યુ. મારે સવારે શૂટિંગ માટે જલદી ઊઠવાનું છે તેથી હું તમારા બધાના પ્રેમને સાથે લઇને સૂવા જઇ રહી છું.